 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 25 Οκτωβρίου 2017**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΓΙΩΡΓΟΣ ΚΥΡΙΤΣΗΣ : “Η Κως του μέλλοντος μας - Σε 5 άξονες η πρόταση για τον ολικό επανασχεδιασμό των λιμενικών εγκαταστάσεων.”

Σε 5 άξονες κινείται η πρόταση που παρουσίασε σήμερα ο Δήμος Κω για τον ολικό επανασχεδιασμό των λιμενικών εγκαταστάσεων.

Συγκεκριμένα:

1ος Άξονας : Κατασκευή νέου προβλήτα για την ταυτόχρονη εξυπηρέτηση 2 κρουαζιερόπλοιων μήκους 350 μ. & 250 μ. Στην ίδια περιοχή προβλέπεται η κατασκευή κτιρίου επιβατών επιφάνειας 1800 τ.μ.

2ος Άξονας: Κατασκευή νέου κρηπιδώματος και επέκταση χερσαίου χώρου για την ταυτόχρονη εξυπηρέτηση 2 πλοίων της ακτοπλοΐας μήκους 200 μ, με την παράλληλη κατασκευή ανεξάρτητου κτιρίου επιβατών. Επίσης ο νέος χερσαίος χώρος θα έχει χωρητικότητα 2200 lane meters για τα οχήματα που βρίσκονται σε αναμονή φόρτωσης.

3ος Άξονας : Κατασκευή νέων κρηπιδωμάτων στο εσωτερικό λιμάνι για την δημιουργία μαρίνας 281 σκαφών αναψυχής και με έμφαση στην εξυπηρέτηση mega yaghts με μέγιστη χωρητικότητα 40 θέσεις.

4ος Άξονας : Νέα Κρηπιδώματα μήκους 120 μ. για την εξυπηρέτηση κάθε είδους εμπορικής κίνησης.

5ος Άξονας : Νέοι κυκλοφοριακοί κόμβοι για την βελτίωση και διευκόλυνση της πρόσβασης στο λιμάνι και την διαχείριση της κυκλοφορίας.

Ο Δήμαρχος Κω κ. Κυρίτσης αναφερόμενος στην πρόταση που παρουσίασε σήμερα και η οποία τίθεται ήδη σε δημόσια διαβούλευση, επισήμανε:

“**Η πρόταση αυτή δεν είναι πρόταση Κυρίτση.**

**Όσοι τη βλέπουν έτσι, δεν βλέπουν το αύριο αλλά το χθες.**

**Όσοι τη βλέπουν έτσι για να την απαξιώσουν, θέλουν να φέρουν την Κω στα δικά τους μέτρα, της μετριότητας, της ήσσονος προσπάθειας, των μικροκομματικών σκοπιμοτήτων και των άγονων αντιπαραθέσεων.**

**Η πρόταση που παρουσιάσαμε είναι η Κως του 2024, η Κως του μέλλοντος μας, που ανήκει σε όλους.**

**Ανήκει στη γενιά που έρχεται.**

**Η κοινωνία της Κω είναι έτοιμη να δεχθεί και να στηρίξει μεγάλες αλλαγές.**

**Έργα που αλλάζουν την Κω, την κάνουν πιο δυνατή και πιο όμορφη.**

**Δυνατή και Όμορφη Κως.**

**Αυτή είναι η Κως του μέλλοντος μας.**

**Στόχος μας είναι να επιταχύνουμε την ωρίμανσή τους, τις σχετικές αδειοδοτήσεις αρχής γενομένης από το master plan του λιμανιού.**

**Και στη συνέχεια να αρχίσουμε να χτίζουμε και να δημιουργούμε.**

**Καλώ όλους τους πολίτες της Κω, ότι και αν ψήφισαν ότι και αν ψηφίζουν, να κάνουν δική τους υπόθεση αυτή την πρόταση.**

**Να παλέψουν μαζί μας για να γίνει πραγματικότητα.**

**Η Κως δεν χρειάζεται διαχειριστές μιας μικροπολιτικής μιζέριας.**

**Η Κως χρειάζεται ένα μεγάλο βήμα μπροστά.**

**Αυτό το βήμα θα το κάνουμε όλοι μαζί.**

**Ενωμένοι.**

**Με συνεργασία, συνεννόηση και συνένωση όλων των δημιουργικών δυνάμεων του νησιού, χωρίς αποκλεισμούς.****”**

**Γραφείο Τύπου Δήμου Κω**